Glumac Tanasije Uzunović dobitnik je plakete "Vitez srpske glume", a to priznanje biće mu uručeno u subotu 20. juna na Zlatiboru.

Žiri je ocenio da su nagrađeni dobili priznanja kao najistaknutiji pripadnici svojih profesija koji zahvaljujući svojim dostignućima godinama unazad izuzetno doprinose oblastima kojima se bave, javlja Beta.

Nagradu "Vitez srpske glume" dodeljuju Vidovdanske kulturne svečanosti, a ta manifestacija svake godine održava se u drugoj polovini juna na Zlatiboru.